AUBERIVE ( 7 ) An Tremeniad ( 3 ) ( heuliad " Kernevez " ) Kinniget da Carson McCullers " . . . Hogen , pa ' z eo eil hanterenn ar vuhez ur c ' herz hir evit en em zizober diouzh traoù ' zo , sur a - walc ' h ne oa ket pouezus perzh an taol - arnod - se . " Francis Scott Fitzgerald - " Three hours between Planes " ) - V - Prestik goude , tamolodet war e azezenn , m ' en doa sonj kaout goudor warni , e verzas e oa dianket unan eus ar bizied war e eurier . Alies , n ' eus ket ken a liv war an amzer , a lavaras etre e dog hag en . . . Tremen a ra evel ma ra ur skeud hepken , dindan dec ' h , etre noz ha deiz . . . Bez ' ez eus tud a garomp , re all a vennfemp gwelet o pellaat diouzhomp da viken . . . Piv a oufe lared , e gwirionez , da ven ez a hor c ' hammedoù ? Petra e oa bet hor c ' harantezioù , hor buhezioù ? Un tamm diwezhatoc ' h , pa voe distroet d ' al lec ' h m ' edo , hep ratozh ebet dezhi , en em silas a - nevez en e gichen . Kejet o doa o selloù . Edo c ' hoazh o magan sonjoù du gant e lennadenn . " . . . E vuhez a hanvale bout digenvez , dister a - walc ' h , un astez peulvan bresk na zouge mann ebet ken e - touez dismantr ar bloavezhioù kollet . . . " ( 1 ) Drouklivet e zremm , e savas e benn . Ha van a reas da vousc ' hoarzhin , avat . " C ' hwi ' ni eo ? C ' hwi ' ni eo ? , a lavaras trumm dezhi , en un doare diskredik . " Ha gwir eo ? " Sebezet , e chomas ar vaouez a - sav , evel m ' he dije gwelet , e - tal dezhi , ur spes difluket diouzh ur bed all ! " Keid - all ' zo . . . , a gendalc ' has ar beajour a vouez izel , goude ur pennadig . " Ugent vloaz ' zo , marteze ? " N ' he doa lavaret tra c ' hoazh . Evitan , ar pezh edo o paouez lenn a oa mesket gant skeudennoù dispis e amzer - dremenet war dec ' h . Mantret e galon , e plegas e benn dindan ar bec ' h . Faziet e oa bet hent , diarvar , ha goût a ouie e vefe talvezet dezhan . Ha padal , na kaerat plac ' h e wele dirazan , ha yaouank c ' hoazh ! Koulskoude , ereet e oa - hi , tamm - pe - damm , gant e istor dezhan e - unan , gant e zigenvez e - unan , deut war wel adarre , d ' an devezh resis ma oa bet dleet dezhi tec ' hel ? Ha petra sonjal eus ar gredenn - se e c ' hallfe dastum enni bouedenn diazez e holl voud , e endon mab - den , hag ober eus e ene un dresadenn dinoaz nemetken , diwar an trivliadoù liesseurt en deveze da santout abaoe marevezh e vugaleaj ? " E " Virjinia dezhan , evel ma veze graet anezhi gantan lies gwech , dre e hunvreoù , " e " Virjinia dezhan , e pe lec ' h ez afe breman d ' he zamolodin , nemet hag e don - donan eus e c ' houelec ' h e - unan , hini gloazioù e galon , marteze ? Ha ne gendalc ' hfe ket da vevan , c ' hoazh , skoachet - mat a - drenv e zic ' hoanag dreist - muzul , seurt aberzh meur daou garedig , ha sklaerded un uhelvennoz dreistdiraez ? Tra ma oa aet an holl draoù - se da goll . . . Daoust hag - en n ' en doa ket klasket e roudoù , en aner , e kement kêr he doa komzet anezho dezhan ? E kement levr , e kement bomm - sonerezh ? Met , " p ' emaomp kollet , peseurt skeudenn a vefe degaset war hon sonj ? " ( 2 ) Ha " penaos ober , pa ne fell ket dit e vefe dihunet va ene gant da hini ? " ( 3 ) Dizehan , e veze pistiget gant ar goulennoù - se graet outan , evit doare , gant mouezh diheverz ar Mor - bras , e - barzh ec ' honderioù tenval - mat o c ' hevrinoù didermen , en traon , hag adkregin evel - se , gant " Kanaouenn a Garantez " vrudet Rilke . ( 3 ) Er - maez , en amheol glas - gwer emledet war ar mor , er pelloù , e voe entanet e greiz gant skleurenn zisliv ar goulou - deiz , hag e vo ganet ennan , da c ' houde , flamm lent ha foll ur goanag espar . Evel ur respont hirgortozet e tarzhas , a - benn ar fin , a - dreuz an noz o vervel ! Hag ur werzenn gant Victor Hugo , e koun an deizioù skol dibreder , a zeuas en - dro krenn e spered trubuilhet : " A Oabl , eveldout ez eo ar galon , par d ' ur gwir islonk . " ( 4 ) Huanadin a reas , p ' en doa komprenet re ziwezhat ar pezh a dalveze evitan . Met , pa strivas , en diwezh , da valbouzat un nebeud gerioù - digarezin , e oa aet an dreizhadez diwar wel . . . ECHU ___ DAN AR WERN - Auberive ( Trede Kelc ' h ) - 7 - An Tremeniad ( 3 ) - 1994 , 2001 / 2002 - Bet embannet war AL LIAMM 340 ( Here 2003 ) - Breton Version / E Brezhoneg - Pep gwir miret strizh / All rights reserved / Tous droits réservés . " Auberive " , Copyright 2006 . ___ Notennoù 1 - " The Sojourner " , danevell Carson McCullers , e - barzh " Gwerz ar C ' hafedi Trist " , 1951 , Houghton Mifflin ( The Ballad of the Sad Café and Other Works ) . 2 - Barzhoneg Carson , in " War glask Carson McCullers " ( A la Recherche de Carson McCullers ) , gant Jacques Tournier , Calmann - Levy , 2001 . 3 - " Kanaouenn a Garantez " , gant Rainer Maria Rilke ( 1875 - 1926 ) , meneget e - barzh levr Jacques Tournier aman a - us . 4 - " Le Tas de Pierres " ( Bern Mein ) - " Amour " ( Karantez ) , gant Victor Hugo ( 1802 - 1885 ) . Mammennoù 1 - Carson Mc Cullers ( 1917 - 1967 ) : - " Ur Wezenn , ur Roc ' hell , ur Goumoulenn " ( A Tree , a Rock , a Cloud ) , e - barzh " The Ballad of the Sad Café " . - " Clock without Hands " ( Un Horolaj hep e Vizied ) , 1961 , Houghton Mifflin , Boston . 2 - Virginia Spencer Carr : - " The Lonely Hunter " , New York , Doubleday and Company , 1975 , Carrol & Graf Publishers , 1985 , 1989 . - " Understanding Carson McCullers " , University of South Carolina Press , 1989 . 3 - Josyane Savigneau : - " Carson McCullers : un Coeur de Jeune Fille " ( Ur Galon a Blac ' h Yaouank ) , Stock , 1995 . 4 - Levr Jacques Tournier , aman a - us . 5 - Francis Scott Fitzgerald ( 1896 - 1940 ) : " Three Hours between Planes " ( Teir Eurvezh etre Daou Garr - Nij ) , tenet eus " The Lost Decade and Other Stories " ( An Degad - Bloavezhioù Kollet hag Istorioù all ) , Penguin Books .